D' woi bekonntaschte sidboarische Mundort is as Tiaroiarische. Nem da storkn Affrikatisiaring is as hervurstechandste Merkmoi d' Aussprouch vo st im Wortinnern ois scht ("Bisch[t] nu bai Troscht"). Seig is a oitertymlichs Merkmoi und nid durch d' zwoate Lautvaschiawing entstondn sundern aus oidhochdaitscher Zaid iwerblim. Seig beziangd daitsche Lenwärter in westslawische Sprouchn (z. Bsp. poinisch żołd [Sold]). Bis haid hod si seig baim st im Wortinnern no im Pfäizischn, Alemannischn und Tiaroiarischn dahoidn. 's sp werscht aa im Mittlboarischn im Wortinnern ois schp gredt (z. Bsp. Kaschpal, da erschte, da Durscht), wai rs im Inlaut ois rsch in schiager oie boarischn Mundortn ausgsprochn werscht.